একটা সময় ছিল যখন স্মৃতি ইরানি আর আদর্শ ভারতীয় গৃহবধূ প্রায় সমার্থক হয়ে গিয়েছিল স্টার প্লাসের জনপ্রিয় ধারাবাহিক ‘কিঁউকি সাঁস ভি কভি বহু থি’-র কল্যাণে। তার পরে তাঁর কেরিয়ার অন্য দিকে মোড় নেয়। অভিনয় ছেড়ে একটা সময় তিনি পাকাপাকিভাবে মন দেন রাজনীতিতে। 
কিন্তু এসব কিছুর আগে একটা সময় তিনি ছিলেন মডেল এবং উঠতি অভিনেত্রী। তখন স্মৃতি মালহোত্রা নামেই তিনি পরিচিত ছিলেন। ১৯৯৮ সালে মিস ইন্ডিয়া প্রতিযোগিতার ফাইনালে ওঠার পরে ২০০০ সালে তিনি মিকা সিংয়ের ‘সাওন মে লাগ গয়ি আগ’ অ্যালবামের একটি গান, ‘বোলিয়া’-র মিউজিক ভিডিওতে অভিনয় করেন। 
এই ভিডিওটি আসলে একটি ডান্স ভিডিও। এখানে অন্যান্য অনেক মডেলের সঙ্গে স্মৃতিকে নাচতে দেখা যায়। তবে পোশাক সম্পর্কে সব সময়েই সতর্ক ছিলেন তিনি। অন্য অনেক মডেলরা যখন মিনি ড্রেসে সজ্জিত, স্মৃতিকে সেখানে দেখা যায় ট্রাডিশনাল পোশাকে। কিন্তু নাচ নিয়ে কোনও কথা হবে না। সত্যিই যে খুব ভাল নাচেন তিনি, তা এই পুরনো মিউজিক ভিডিওটি দেখলেই বুঝতে পারবেন—  


আরও পড়ুন
আমার শরীর নিয়ে আমি গর্বিত, বললেন সাহসিনী পার্নো
অ্যামাজন অভিযানের শ্যুটিং শুরু হতেই ঝামেলায় পড়লেন দেব